Crypto Wallet คืออะไร
[ประเด็นสำคัญ] Crypto Wallet คือตัวกลางที่ทำให้ผู้ใช้งานสามารถเข้าไปดูข้อมูลและทำธุรกรรมในบัญชีที่จัดเก็บคริปโทเคอร์เรนซีบนบล็อกเชนได้ ประกอบด้วย 2 กุญแจ คือ Public Key และ Private Key และแบ่งเป็น 2 ประเภท คือ Hot Wallet และ Cold Wallet คริปโทเคอร์เรนซี เป็นหนึ่งในสินทรัพย์ที่ได้รับความสนใจจากทั้งนักลงทุนและนักเก็งกำไร แน่นอนว่าส่วนใหญ่ หลายคนจะให้ความสนใจกับผลตอบแทนที่หวือหวา แต่สิ่งที่เรายังต้องให้ความสำคัญไม่แพ้กันเลย ก็คือเรื่องของความปลอดภัย “Crypto Wallet” เรียกได้ว่าเป็นเครื่องมือที่สามารถช่วยให้เรา รักษาความปลอดภัยแก่คริปโทเคอร์เรนซีของเราได้ Crypto Wallet คือตัวกลางที่ทำให้ผู้ใช้งานสามารถเข้าไปดูข้อมูลและทำธุรกรรมในบัญชีที่จัดเก็บคริปโทเคอร์เรนซีบนบล็อกเชนได้ โดย Crypto Wallet ประกอบด้วย 2 กุญแจ คือ Public Key และ Private Key
ซึ่งทั้งสองกุญแจ จะเป็นชุดรหัสตัวเลขที่ไม่ซ้ำกัน โดยแต่ละกุญแจมีหน้าที่แตกต่างกัน สำหรับ Public Key หรือ Address เปรียบเสมือนเลขที่บัญชีธนาคารของเรา
โดยเราสามารถให้ Public Key กับคนอื่น เพื่อที่อีกฝั่งโอนเงินมาสู่บัญชีของเราได้ถูกต้อง สำหรับ Private Key เปรียบเสมือนรหัสผ่านเข้าบัญชีธนาคารของเรา ใช้ในการทำธุรกรรมต่าง ๆ การดูแล Private Key จึงถือเป็นเรื่องที่สำคัญ สำหรับวงการคริปโทเคอร์เรนซี ทำให้เกิด Crypto Wallet หลากหลายรูปแบบ เพื่อตอบสนองการใช้งานของนักลงทุน ที่มีความต้องการแตกต่างกัน โดย Crypto Wallet จะแบ่งเป็น 2 ประเภทหลัก คือ Hot Wallet และ Cold Wallet Hot Wallet คือ Wallet ที่เชื่อมต่อกับอินเทอร์เน็ตเกือบตลอดเวลา มีข้อดีคือ สะดวกต่อการใช้งาน จึงเหมาะกับกลุ่มเทรดเดอร์ที่ต้องเทรดอยู่บ่อยครั้ง
และยังเหมาะแก่การเก็บคริปโทเคอร์เรนซีจำนวนน้อย ส่วนข้อเสียคือ เมื่อเชื่อมต่อกับอินเทอร์เน็ต ก็จะมีความเสี่ยงจากการโดนแฮกตามมา รวมถึงไวรัสและมัลแวร์ต่าง ๆ Hot Wallet สามารถแบ่งแยกย่อยได้อีก 3 ประเภท 1. Web Wallet หรือ Wallet บนเว็บไซต์เทรดคริปโทเคอร์เรนซีทั่วไป 2. Mobile Wallet แอปพลิเคชันที่ทำหน้าที่เก็บ Private Key บนโทรศัพท์
ซึ่งสะดวกต่อการใช้งาน และมีฟังก์ชันให้ Back Up ข้อมูลอีกด้วย 3. Desktop Wallet ไม่แตกต่างจาก Mobile Wallet เพียงแค่อยู่ในรูปแบบของเครื่องคอมพิวเตอร์ ความรวดเร็วในการใช้งานจึงน้อยกว่าแบบโทรศัพท์ ขณะที่ Cold Wallet คือ Wallet ที่ไม่เชื่อมต่อกับอินเทอร์เน็ต
ซึ่งความสะดวกในการใช้งานจะลดลง แต่ความปลอดภัยจะเพิ่มขึ้นสูงมาก      1. Hardware Wallet อุปกรณ์ที่หน้าตาคล้าย ๆ กับ Flash Drive 2. กระดาษ ซึ่งคนที่ใช้วิธีนี้ส่วนใหญ่มักพิมพ์ Public Key และ Private Key ในรูปของ QR Code
และเก็บไว้ในที่ปลอดภัย ถ้าหากต้องการใช้ ก็เพียงแค่สแกนเท่านั้น แต่การเก็บเป็นกระดาษมักมีปัญหาในการรักษาอยู่เสมอ
ทั้งจากการหลงลืมและเสียหายจากอุบัติเหตุต่าง ๆ มาถึงตรงนี้ เราก็สามารถสรุปได้ว่า Crypto Wallet มีมากมายหลายรูปแบบ
ซึ่งก็ไม่มีอันไหนที่ดีหรือแย่ที่สุด ขึ้นอยู่กับสไตล์ของนักลงทุนแต่ละราย..
Crypto Wallet คือ ตัวกลางที่ทำให้ผู้ใช้งานสามารถเข้าไปดูข้อมูลและทำธุรกรรมในบัญชีที่จัดเก็บคริปโทเคอร์เรนซีบนบล็อกเชนได้ โดย Crypto Wallet ประกอบด้วย 2 กุญแจ คือ Public Key และ Private Key ซึ่งทั้งสองกุญแจ จะเป็นชุดรหัสตัวเลขที่ไม่ซ้ำกัน โดยแต่ละกุญแจมีหน้าที่แตกต่างกัน

สำหรับ Public Key หรือ Address เปรียบเสมือนเลขที่บัญชีธนาคาร โดยสามารถให้ Public Key กับคนอื่น เพื่อที่อีกฝั่งโอนเงินมาสู่บัญชีได้ถูกต้อง

สำหรับ Private Key เปรียบเสมือนรหัสผ่านเข้าบัญชีธนาคาร ใช้ในการทำธุรกรรมต่าง ๆ การดูแล Private Key จึงถือเป็นเรื่องที่สำคัญ สำหรับวงการคริปโทเคอร์เรนซี ทำให้เกิด Crypto Wallet หลากหลายรูปแบบ เพื่อตอบสนองการใช้งานของนักลงทุน ที่มีความต้องการแตกต่างกัน

โดย Crypto Wallet จะแบ่งเป็น 2 ประเภทหลัก คือ

1. Hot Wallet คือ Wallet ที่เชื่อมต่อกับอินเทอร์เน็ตเกือบตลอดเวลา มีข้อดีคือ สะดวกต่อการใช้งาน จึงเหมาะกับกลุ่มเทรดเดอร์ที่ต้องเทรดอยู่บ่อยครั้ง และยังเหมาะแก่การเก็บคริปโทเคอร์เรนซีจำนวนน้อย ส่วนข้อเสียคือ เมื่อเชื่อมต่อกับอินเทอร์เน็ต ก็จะมีความเสี่ยงจากการโดนแฮกตามมา รวมถึงไวรัสและมัลแวร์ต่าง ๆ Hot Wallet สามารถแบ่งแยกย่อยได้อีก 3 ประเภท

          1.1. Web Wallet หรือ Wallet บนเว็บไซต์เทรดคริปโทเคอร์เรนซีทั่วไป

          1.2. Mobile Wallet แอปพลิเคชันที่ทำหน้าที่เก็บ Private Key บนโทรศัพท์ ซึ่งสะดวกต่อการใช้งาน และมีฟังก์ชันให้ Back Up ข้อมูลอีกด้วย

          1.3. Desktop Wallet ไม่แตกต่างจาก Mobile Wallet เพียงแค่อยู่ในรูปแบบของเครื่องคอมพิวเตอร์ ความรวดเร็วในการใช้งานจึงน้อยกว่าแบบโทรศัพท์


2. Cold Wallet คือ Wallet ที่ไม่เชื่อมต่อกับอินเทอร์เน็ต ซึ่งความสะดวกในการใช้งานจะลดลง แต่ความปลอดภัยจะเพิ่มขึ้นสูงมาก

          2.1. Hardware Wallet อุปกรณ์ที่หน้าตาคล้าย ๆ กับ Flash Drive

         2.2. กระดาษ ซึ่งคนที่ใช้วิธีนี้ส่วนใหญ่มักพิมพ์ Public Key และ Private Key ในรูปของ QR Code และเก็บไว้ในที่ปลอดภัย ถ้าหากต้องการใช้ ก็เพียงแค่สแกนเท่านั้น แต่การเก็บเป็นกระดาษมักมีปัญหาในการรักษาอยู่เสมอ ทั้งจากการหลงลืมและเสียหายจากอุบัติเหตุต่าง ๆ
เทคโนโลยีทางการเงิน & การเงินดิจิทัล,ข่าวเศรษฐกิจและการเงิน,ความรู้ทางการเงิน